Gilde maak kapsie oor Hlophe se direktief | Maroela Media
Solidariteit se Regsgilde het Woensdagoggend 'n aanmaning aan die kantoor van die regterpresident van die Wes-Kaapse hooggeregshof, regter John Hlophe, gestuur en geëis dat sy direktief oor die transkripsie van hofverrigtinge teruggetrek word.
In die direktief, gedateer 6 September, bepaal regter Hlophe dat die transkripsie van hofverrigtinge en rekords onnodig en 'n verkwisting van fondse is. Hy vereis dat regters en regspraktisyns eerder volledige notas in Engels gedurende die hofverrigtinge moet neem, wat dan as deel van die hofrekord beskikbaar gestel moet word.
"Ons is geskok oor die direktief van regter Hlophe," sê Henru Krüger, sektorhoof van die Professionele gilde by Solidariteit. "Hy het geen gesag om dit uit te reik nie en ons bevraagteken sy siening dat een van die belangrikste prosesse in die hof as onnodig en 'n vermorsing van geld beskryf kan word. Sy optrede is onreëlmatig en die direktief moet onmiddellik teruggetrek word."
"Die Regsgilde is daartoe verbind om die integriteit van die regsberoep te beskerm en ten alle tye in die beste belang van ons lede op te tree. Ons sal nie toelaat dat regters en ander praktisyns aan onreëlmatige direktiewe onderwerp word nie," het Krüger bygevoeg. Lees die aanmaning hier.
Die kantoor van die hoofregter het intussen Woensdag reageer op 'n vervalste direktief, glo ook van Hlophe, wat die ronde doen op sosiale media. Krüger het bevestig bogenoemde direktief is beslis deur Hlophe uitgereik en 'n tweede direktief is die vervalste weergawe.
Volgens die vervalste direktief moet maatreëls ingestel word om die leesbaarheid van handgeskrewe notas te verbeter.
"Die direktief is nie deur regterpresident Hlophe uitgereik nie," het die hoofregter se kantoor in 'n verklaring gesê. "Die outeurs se doel met dié bedrieglike direktief is nie duidelik nie, maar die publiek word gemaan dat die gebruik van enigiemand se handtekening 'n ernstige oortreding is."
Boer sterf maand ná ongeluk
Onwillekeurig kom die vraag op "is die man van sy sinne beroof?' Dan kom die antwoord ook skielik na vore. 'Die man is van sy sinne beroof!'
Die man bly ook maar omstrede net soos daai ernstige siek krimineel wat op die voorblaaie pryk
Wanneer gaan die land ontslae wees van hierdie useless mens?
Daar is baie mense in hierdie lewe waarvan mens maar net nie ontslae kan raak nie – kyk maar na vorige Zimbabwe se President
Regstudente. maak op hofverslae staat in hulle studies. Dieselfde geld vir regspraktisyns wat vorige uitsprake oor soortgelyke sake naslaan. Nou wat nou, of lees ek dit verkeerd.